CELEX: E2008P0002
Language: ro
Date: 2008-02-21 00:00:00
Title: Acțiune introdusă la 21 februarie 2008 de către Autoritatea de Supraveghere a AELS împotriva Republicii Islanda (Cauza E-2/08)

8.5.2008   
            
            
               RO
            
            
               Jurnalul Oficial al Uniunii Europene
            
            
               C 113/18
            
         Acțiune introdusă la 21 februarie 2008 de către Autoritatea de Supraveghere a AELS împotriva Republicii Islanda
   (Cauza E-2/08)
   (2008/C 113/15)
   La 21 februarie 2008, Autoritatea de Supraveghere a AELS, reprezentată de Niels Fenger, Florence Simonetti, acționând în calitate de agenți, a introdus o acțiune împotriva Republicii Islanda în fața Curții de Justiție a AELS.
   Autoritatea AELS de Supraveghere solicită Curții de Justiție a AELS să declare că:
   
               1.
            
            
               prin neadoptarea sau necomunicarea către Autoritate, în termenul prevăzut, a măsurilor necesare punerii în aplicare a actului menționat la capitolului XXIV punctul 1a din anexa II la Acordul privind Spațiul Economic European (Directiva 2004/26/CE a Parlamentului European și a Consiliului din 21 aprilie 2004 de modificare a Directivei 97/68/CE privind apropierea legislațiilor statelor membre referitoare la măsurile împotriva emisiei de poluanți gazoși și de pulberi provenind de la motoarele cu ardere internă care urmează să fie instalate pe echipamentele mobile fără destinație rutieră), astfel cum sunt adaptate la Acordul SEE prin protocolul 1, Republica Islanda nu și-a îndeplinit obligațiile care îi revin în conformitate cu dispozițiile articolului 3 din act și ale articolului 7 din Acordul SEE; și
            
         
               2.
            
            
               să oblige Republica Islanda la plata cheltuielilor aferente procedurii.
            
         Situația de fapt și de drept și motive de drept invocate:
   
               —
            
            
               Cauza face referire la nepunerea în aplicare a unei directive privind protecția mediului.
            
         
               —
            
            
               Autoritatea de Supraveghere a AELS susține că guvernul Islandei nu a furnizat nicio informație referitoare la punerea în aplicare a directivei în legislația islandeză.
            
         
               —
            
            
               Autoritatea de Supraveghere a AELS susține că guvernul Islandei nu a contestat faptul că nu a pus în aplicare directiva.